Moissac
Moissac je općina i grad od 12,581 stanovnika na jugozapadu Francuske u Regiji Occitanie (Midi-Pyrénées) - Departman Tarn-et-Garonne.

Geografske karakteristike 

Moissac leži na ušću rijeke Tarn u Garonnu, udaljen tridesetak kilometara sjeverozapadno od Montaubana (sedamdesetak do Toulousa).

Kroz sam grad prolazi kanal, spojen sa Kanalom Midi, tako da je Moissac spojen sa Atlantikom i Mediteranom.

Historija

Moissac je izrastao uz benediktinsku Opatiju Saint-Pierre, koju je po legendi osnovao kralj Klodvig I.

Tokom srednjeg vijeka bio je važna usputna stanica hodočasnika na putu za Santiago de Compostela.

U 15. vijeku - Moissac je izrastao u važan grad, njegova [[uka na Tarnu, bila je puna brodova koji su prevozili do Bordeauxa, različite proizvode, naročito vino i brašno samljeveno u velikim lokalnim mlinovima. Tokom 18. vijeka brodski promet na rijeci trgovina dosegao je maksimum, većina velikih palača u centru podignuta je
u tom periodu.

Za Francuske revolucije ukinuta je opatija, a mjesto je dobilo status općine. Krajem 19. vijeka desio se preokret u tradicionalnom vinogradarstvu tad se počelo uzgajati bijelo grožđe - Chasselas, koje od 1971. ima status zaštite (Appellation d’Origine Protégée).

Velike poplave oštetile su grad 1930., pa je nakon tog velik dio obnavljan. Šesdesetih godina prošlog vijeka podignut je novi kvart - Sarlac.

Znamenitosti 

Najveće znamenitosti su romanički portal opatijske crkve osnovane još u 7. vijeku, sa reljefom - posljednjeg suda.

I monumentalni opatijski klaustar okružen stupovima koje ukrašava 76 čipkasto isklesana kapitela.

Gradovi pobratimi 

  Astorga, Španjolska

Izvori

Vanjske veze 

 Moissac 

Gradovi u Francuskoj